
A magyar és a világi művészi ábrázolások népszerű témája volt mindig is az Írás, a Biblia. Elsődleges feladata az egyházi személyek megjelenítése. Ábrázolásukban lényegi szerepe volt az azonosságoknak a hétköznapi emberekhez. A formák, stílusok, technikák változnak, de a téma a művészetben örök. Számos művészeti ágban felbukkan ma is a teremtés, az élet, s az e téma köré szövődött misztikum. Hogy mitől válik egy téma aktuálissá, az mindenkor az alkotó indíttatásán, az elkészült munka és a befogadó közönség között kialakuló kapcsolattól függ.
Ménrót számomra pozitív történelmi szereplő minden esendőségét is figyelembe véve. Meg akarta találni Istennel a közös hangot, tenni akart a kommunikációért, amellett hogy kiváló vezető és rettenthetetlen vadász volt. Bármilyen vallás vakon követése problémákat vethet föl a hétköznapokban, de Ménrót tanúbizonyságot szeretett volna tenni.
Munkámban a fehér vonal magát a történelmet szimbolizálja, eseményeket amik befolyásolták ősei és az ő tetteit egyaránt. Az egynemű háttér a tisztaság és az őszinteség érzetét hivatott kiváltani. Ménróton a gyötörtség, az elfogadás, és beletörődés látszódik, aki megannyi csatán és küzdelmen túl még mindig kiáll és keresi az igazat, a választ. Nyugalmat számára csak Isten adhat.




